CELEX: 32021D1831
Language: da
Date: 2021-10-07 00:00:00
Title: Rådets afgørelse (EU) 2021/1831 af 7. oktober 2021 om indgåelse på Unionens vegne af aftalen mellem Den Europæiske Union og Republikken Kap Verde om ændring af aftalen om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union

19.10.2021   
               
               
                  DA
               
               
                  Den Europæiske Unions Tidende
               
               
                  L 371/3
               
            
         RÅDETS AFGØRELSE (EU) 2021/1831
         af 7. oktober 2021
         om indgåelse på Unionens vegne af aftalen mellem Den Europæiske Union og Republikken Kap Verde om ændring af aftalen om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, andet afsnit, litra a),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I sine konklusioner af 20. november 2007 hilste Rådet og repræsentanterne for medlemsstaternes regeringer, forsamlet i Rådet, tilfredshed med Kommissionens meddelelse om de fremtidige forbindelser mellem Den Europæiske Union og Republikken Kap Verde velkommen. Navnlig hilste Rådet det velkommen, at forbindelserne mellem Den Europæiske Union og Kap Verde uddybes, ved at der iværksættes en handlingsplan for udvikling af et »særligt partnerskab« mellem de to parter. Det fremgår desuden af nævnte meddelelse, at dette »særlige partnerskab« tager sigte på at udvikle en åben, konstruktiv og pragmatisk dialog, og at bekæmpelse af ulovlig migration er en fælles strategisk prioritet.
                  
               
                     (2)
                  
                  
                     Den 1. december 2014 trådte en aftale mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (2) (»aftalen fra 2014«) i kraft.
                  
               
                     (3)
                  
                  
                     Siden den 1. december 2014 har Unionens og kapverdisk lovgivning udviklet sig med revisionen af visumkodeksen ved Europa-Parlamentets og Rådets forordning (EU) 2019/1155 (3) og Kap Verdes beslutning om at fritage unionsborgere for visumpligt for ophold på op til 30 dage. I lyset af disse ændringer og på grundlag af vurderingen foretaget af det blandede udvalg, der er nedsat i henhold til artikel 10 i aftalen fra 2014, og som har til opgave at overvåge gennemførelsen af aftalen fra 2014, bør nogle af de bestemmelser, der lemper reglerne for udstedelse af visa til kapverdiske statsborgere og på grundlag af gensidighed til unionsborgere med henblik på et forventet ophold på højst 90 dage inden for en given periode på 180 dage, tilpasses og suppleres ved en ændringsaftale.
                  
               
                     (4)
                  
                  
                     I overensstemmelse med Rådets afgørelse (EU) 2021/1830 (4) blev aftalen mellem Den Europæiske Union og Republikken Kap Verde om ændring af aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (»ændringsaftalen«) undertegnet den 18. marts 2021 med forbehold af senere indgåelse.
                  
               
                     (5)
                  
                  
                     Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (5). Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (6)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.
                  
               
                     (7)
                  
                  
                     Ændringsaftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Republikken Kap Verde om ændring af aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union godkendes herved på Unionens vegne (6).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i ændringsaftalens (7) artikel 2, stk. 1.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 7. oktober 2021.
            
               
                  På Rådets vegne
               
               M. DIKAUČIČ
               
                  Formand
               
            
         
         
            (1)  Godkendelse af 16.9.2021 (endnu ikke offentliggjort i EUT).
         
            (2)  EUT L 282 af 24.10.2013, s. 3.
         
            (3)  Europa-Parlamentets og Rådets forordning (EU) 2019/1155 af 20. juni 2019 om ændring af forordning (EF) nr. 810/2009 om en fællesskabskodeks for visa (visumkodeks) (EUT L 188 af 12.7.2019, s. 25).
         
            (4)  Rådets afgørelse (EU) 2021/1830 af 22. februar 2021 om undertegnelse på Unionens vegne af aftalen mellem Den Europæiske Union og Republikken Kap Verde om ændring af aftalen om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (se side 1 i denne EUT).
         
            (5)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
         
            (6)  Se side 5 i denne EUT:
         
            (7)  Datoen for ændringsaftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.